Marianne Faithfull: «Χάνω τη φωνή μου λόγω κορωνοϊού» | clickatlife\n«Δε νιώθω καταραμένη ή άτρωτη, απλά νιώθω σαν άνθρωπος» τόνισε η Βρετανίδα τραγουδίστρια.\nΤην περασμένη χρονιά η Marianne Faithfull νόσησε με τον κορωνοϊό και κατάφερε να τον νικήσει, όμως αυτό δε σημαίνει ότι έμεινε αλώβητη. Όπως αποκάλυψε η ίδια σε μια νέα συνέντευξη της στο Guardian, ο φονικός ιός έχει επηρεάσει τη φωνή της και δεν είναι ξεκάθαρο εάν θα μπορέσει να τραγουδήσει ξανά.\nΣύμφωνα με την 74χρονη τραγουδίστρια, τον περασμένο Απρίλιο νοσηλεύτηκε για 22 μέρες λαμβάνοντας συντηρητική αγωγή και πίστεψε πως η ανάρρωση της οφείλεται σε ένα θαύμα. Ωστόσο, η νόσος της έχει δημιουργήσει νέα προβλήματα υγείας, όπως έντονη κόπωση, προσωρινή απώλεια μνήμης, αλλά και μόνιμη ζημιά στους πνεύμονες.\n«Ενδέχεται να μην μπορέσω να τραγουδήσω ξανά. Ίσως έχει τελειώσει. Θα με στεναχωρούσε ιδιαίτερα εάν έτσι έχουν τα πράγματα, αλλά από την άλλη, είμαι 74. Δε νιώθω καταραμένη και δε νιώθω άτρωτη. Απλά νιώθω σαν άνθρωπος» δήλωσε χαρακτηριστικά η Faithfull.\nΣυνεχίζοντας η Βρετανίδα τραγουδίστρια εξήγησε πως η γιατρός της εκτίμησε πως η κατάσταση των πνευμόνων της δε θα επανέλθει πλήρως και η ίδια σχολίασε πως «ίσως από κάποιο θαύμα επανέλθει, δεν ξέρω γιατί πιστεύω στα θαύματα, απλά πιστεύω. Ίσως χρειάζεται, αφού με το ταξίδι που έχω κάνει, τα πράγματα στα οποία έχω υποβάλλει τον εαυτό μου, τα πράγματα που έχω περάσει, είμαι καλά».\nΗ αποκάλυψη της Faithless έχει ένα γλυκόπικρο τόνο, καθώς ήρθε λίγες μέρες μετά την ανακοίνωση του spoken-word άλμπουμ «She Walks in Beauty» με τον Warren Ellis, το οποίο ενδέχεται να είναι η τελευταία της δισκογραφική δουλειά. Το project, στο οποίο συνεργάστηκε επίσης με τους Nick Cave και Brian Eno, αναμένεται να κυκλοφορήσει στις 30 Απριλίου.\nBandcamp απέκτησε «ειδικότητα» στο βινύλιο


Άνετη νίκη στην Πάφο – Keravnos Strovolou\nΆνετη νίκη στην Πάφο\nKeravnos Strovolou > NEWS > ΤΜΗΜΑΤΑ > ΑΝTΡΕΣ > Άνετη νίκη στην Πάφο\nΝΙΚΗΦΟΡΟ ΠΕΡΑΣΜΑ ΤΟΥ ΚΕΡΑΥΝΟΥ ΑΠΟ ΤΗΝ ΠΑΦΟ\nΟ Κεραυνός επικράτησε του ΑΠΟΠ μέσα στην Πάφο με 93-71, στο πλαίσιο της 6ης αγωνιστικής της ΟΠΑΠ Basket League.\nΗ ομάδα του Στροβόλου έλεγξε τον ρυθμό του αγώνα από νωρίς, δημιουργώντας διαφορά μέχρι και με 29 πόντους, και δεν δυσκολεύτηκε να πάρει την νίκη. Κορυφαίοι του αγώνα ήταν οι Κέιντ Ντέιβις με 30 πόντους (5 τρίποντα, 8 ριμπάουντ, 3 ασσίστ) και Μοχάμεντ Αμπουκάρ με 32 πόντους (1 τρίποντο, 3 ριμπάουντ, 2 ασσίστ).\nΑΠΟΠ (Αντώνης Δημητρίου): Άμπραμς 10 (1), Μίλλικεν 32 (8), Λομόμπα 4, Αρτίνο 21 (3), Α. Δημητρίου, Μαυρομμάτης, Στυλιανού 4, Κουρίδης, Πολεμίτης, Χ. Δημητρίου, Σταύρου, Χαρίσης.\nΚεραυνός (Χριστόφορος Λειβαδιώτης): Μιχαήλ 3 (1), Ντέιβις 30 (5), Μπάρκερ 5 (1), Αμπουκάρ 32 (1), Παρκς 6, Λοϊζίδης 2, Κινγκ 10, Νεοφύτου, Θεοχαρίδης, Κορωνίδης, Σκοτ 5.\nKeravnos BC,mens team,ΑΠΟΠ,ΚΕΡΑΥΝΟΣ,ΟΠΑΠ Basket League


Εμπλοκή με το e-banking: Κινδυνεύουν αυτοί που το χρησιμοποιούν να χάσουν το αφορολόγητο | Κοντολογίς\nΕμπλοκή με το e-banking: Κινδυνεύουν αυτοί που το χρησιμοποιούν να χάσουν το αφορολόγητο\nΜεγάλο πρόβλημα έχει δημιουργηθεί σχετικά με το χτίσιμο του αφορολόγητου για τους φορολογούμενους που επιλέγουν να κάνουν συναλλαγές μέσω e-banking.\nΟι συναλλαγές μέσω e-banking προς το παρόν, αν και θα έπρεπε, δεν προσμετρώνται στο χτίσιμο του αφορολόγητου ούτε και για τη φορολοταρία. Αιτία είναι πως οι τράπεζες δεν μπορούν ακόμη να ξεχωρίσουν τις μεταφορές σε άλλο τραπεζικό λογαριασμό.\nΕιδικότερα, ένα μεγάλο μέρος των ηλεκτρονικών αποδείξεων χάνεται για μισθωτούς, συνταξιούχους και κατ’ επάγγελμα αγρότες με αποτέλεσμα να υπάρχει κίνδυνος να χαθεί το αφορολόγητο ύψος 8.635 ως 9.545 ευρώ το χρόνο, ανάλογα με την οικογενειακή τους κατάσταση.\nΤο σύστημα, προς το παρόν τουλάχιστον, είναι «τυφλό», δηλαδή οι τράπεζες δεν μπορούν ακόμη να ξεχωρίσουν αν η μεταφορά ποσού σε λογαριασμό μέσω διαδικτύου είναι δαπάνη που καλύπτει το αφορολόγητο ή αν πρόκειται απλώς για προσωπική συναλλαγή ανάμεσα σε δύο φορολογούμενους.\nΈτσι, οι φορολογούμενοι κινδυνεύουν να πληρώσουν επιπλέον φόρο, παρά το γεγονός ότι έκαναν ό,τι τους ζητήθηκε από το Υπουργείο Οικονομικών.\nΕάν το πρόβλημα αυτό δεν επιλυθεί, τότε χιλιάδες πολίτες κινδυνεύουν να κληθούν να πληρώσουν άδικα επιπλέον φόρο εισοδήματος. Με απλά λόγια, οι δαπάνες που έκαναν μέσω ηλεκτρονικών συναλλαγών μπορεί να μη μετρήσουν τελικά για την κατοχύρωση του αφορολόγητου ορίου των 8.636 έως 9.545 ευρώ.\nΓια το θέμα ρωτήθηκε σε συνέντευξή της την Τρίτη η υφυπουργός Οικονομικών Κατερίνα Παπανάτσιου, σε τηλεοπτική της συνέντευξη στον ΑΝΤ1.\nΕιδικότερα, μιλώντας για το ζήτημα του πλαστικού χρήματος και συγκεκριμένα για τη σύνδεσή του με το «χτίσιμο» του αφορολόγητου αλλά και τις κληρώσεις της φορολοταρίας, διαβεβαίωσε πως ισχύουν όλες οι αποδείξεις συναλλαγών με κάρτες στο χτίσιμο του αφορολόγητου, παρά το γεγονός πως στη φορολοταρία δεν υπολογίζονται οι συναλλαγές με κάρτα που έγιναν σε επιχειρήσεις των οποίων οι λογαριασμοί είναι προσωπικοί και όχι επαγγελματικοί.\nΕκεί, ωστόσο, που εντοπίζεται το πρόβλημα είναι στις συναλλαγές μέσω web banking καθώς οι συναλλαγές αυτές δεν υπολογίζονται ακόμα. Διαβεβαίωσε όμως πως το ζήτημα είναι σε γνώση των αρμοδίων και θα επιλυθεί.\nΠροηγούμενο άρθρο 6+1 πράγματα για τα οποία πρέπει να είσαι ευγνώμων στη ζωή και γιατί\nΕπόμενο άρθρο O Σώρρας «ξέχασε» τα 600 δισ. και ζητά από τους οπαδούς του να πληρώσουν τα χρέη


Από την Πρέβεζα στο Νεκρομαντείο | Η ΚΑΘΗΜΕΡΙΝΗ\nΑρχαία Νικόπολη, πόλη σύνορο του τέλους της ελληνιστικής εποχής και της αρχής της ρωμαϊκής κυριαρχίας. Αποψη του Ρωμαϊκού Ωδείου, που αποκαταστάθηκε με τη συμβολή του σωματείου «Διάζωμα».\nΕίναι πολλά όσα δεν προλαβαίνεις να δεις μέσα σε τρεις ημέρες, στη διαδρομή Πρέβεζα – Αρχαία Νικόπολη – Αρχαία Κασσώπη – Αχέροντας – Νεκρομαντείο. Είναι όμως πάρα πολλά και όσα βλέπεις, καταγράφεις, ακούς, αφουγκράζεσαι. Τόσα, ώστε επιστρέφοντας να χρειάζεσαι χρόνο για να τα αφομοιώσεις, να τα κατανοήσεις, να τα ταξινομήσεις. Αν τα καταφέρεις. Αφήνεσαι λοιπόν στη ροή του Αχέροντα, σε αυτήν την αίσθηση του διαρκούς, με τον ήχο του νερού να καθησυχάζει, να αποκαθάρει, να θεραπεύει. Περπατάς στις όχθες, διασταυρώνεσαι με άλλους επισκέπτες (τους χαιρετάς, σαν να έχετε ξανασυναντηθεί στο παρελθόν), βυθίζεις τα βήματά σου στα φθινοπωρινά φύλλα, χαζεύεις τους κορμούς των δέντρων –έργα τέχνης– παρακολουθείς αυτοσχέδια πικ νικ, μικρά παιδιά να μαθαίνουν ιππασία, εικόνες που συρράπτονται, σαν ένα μονοπλάνο, που το αποθηκεύεις στην ψυχή και στις αισθήσεις σου.\nΗ «ψυχή», εξάλλου, είναι λέξη-κλειδί γι’ αυτό το ταξίδι. Ξεκινήσαμε με βάση την Πρέβεζα και το εξαιρετικά φροντισμένο, οικογενειακής θαλπωρής και αύρας, «Σπίτι του καπετάνιου». Στην ανεμοδαρμένη, τις ημέρες εκείνες του προχωρημένου φθινοπώρου, αργόσυρτα μελαγχολική ατμόσφαιρα της παραλίας, δοκιμάσαμε τη μνήμη μας στους στίχους του Καρυωτάκη. Την επόμενη μέρα περιπλανηθήκαμε στην Αρχαία Νικόπολη, δεν απέχει πάνω από 10 χλμ. από την Πρέβεζα. Αυτήν την πόλη σύνορο του τέλους της ελληνιστικής εποχής και της αρχής της ρωμαϊκής κυριαρχίας, που ιδρύθηκε για να γιορτάσει ο πρώτος αυτοκράτορας της Ρώμης, ο Οκταβιανός Αύγουστος, τη νίκη του στη Ναυμαχία του Ακτίου (το 31 π.Χ.). Η πρόσφατα ανασκαμμένη (από τον δρα Κωνσταντίνο Ζάχο) έπαυλη του Μάνιου Αντωνίνου, με τα δωμάτια, το αίθριο, τα υπέροχα ψηφιδωτά ένα άρτιο και εντυπωσιακό υδρευτικό και αποχετευτικό σύστημα, είναι ένας αποκαλυπτικός περίπατος. Αυτό το τεράστιο σε έκταση (14 χιλιάδες στρέμματα), υπό διαμόρφωση αρχαιολογικό πάρκο, περιλαμβάνει και το νέο Αρχαιολογικό Μουσείο Νικοπόλεως, που λειτουργεί από το 2009. Αν ευοδωθεί ο τελικός στόχος, η Νικόπολη θα γίνει η μεγαλύτερη επισκέψιμη αρχαία πόλη στην Ελλάδα.\nΑνακαλύψαμε με δυσκολία την είσοδο για την αρχαία Κασσώπη, στις νότιες πλαγιές του όρους Ζάλογγο. Περάσαμε μέσα από την παραβιασμένη περίφραξη, καθώς ο χώρος δεν είναι, προς το παρόν, επισκέψιμος. Ερημιά, ο άνεμος, η αρχαία πόλη απλώνεται μπροστά μας και μια θέα στο Ιόνιο να σου κόβει την ανάσα. Ισως να πρέπει να φτάσει κανείς ώς εκεί για να αντιληφθεί και την αξία της προσπάθειας του Σταύρου Μπένου και του «Διαζώματος» για το ζωντάνεμα του αρχαίου θεάτρου της Κασσώπης (μέσα από το πρόγραμμα Crowdfunding «My Kassopi»).\nΚατηφορίζουμε, σε απόσταση περίπου μισής ώρας, στο χωριό Μεσοπόταμος όπου βρίσκεται το πιο φημισμένο Νεκρομαντείο της αρχαιότητας, του Αχέροντα, το βασίλειο του Αδη. Εκεί, πράγματι, συνομιλείς με τις ψυχές, «βλέπεις» τους ψυχαγωγούς, ακούς τον Ομηρο… μέσα από τον Λαβύρινθο, τα δωμάτια με τις προσφορές, κατεβαίνεις στο υπόγειο με τις ιδιότητες ανηχοϊκού θαλάμου και την ψυχοακουστική επίδραση στον άνθρωπο. Ο επισκέπτης, ο οποίος θα παραμείνει επί ώρες σε αυτήν την επικράτεια του «Κάτω Κόσμου», φτάνει να ακούει τη ροή του αίματός του ή τις τρίχες των μαλλιών του που κάνουν κρούσεις μεταξύ τους…\nΗ μέρα είναι κρύα αλλά φωτεινή. Οι φύλακες του χώρου, υπάλληλοι του υπουργείου Πολιτισμού, πρόθυμοι και ενημερωμένοι, δίνουν πληροφορίες, πλέκουν τα αφηγήματα των μύθων, του χώρου, της Ιστορίας, της ζωής του τόπου και της δικής τους καθημερινότητας.\nΑργά το μεσημέρι θα συναντήσουμε τον βαρκάρη της «Εφύρας» και με αυτό το ξύλινο σκαρί θα διασχίσουμε τον Αχέροντα. Είμαστε οι τελευταίοι επιβάτες της ημέρας. Από τότε, κάθε φορά που θέλω να αποσυρθώ για λίγο, κλείνω τα μάτια και ξανακάνω το ίδιο ταξίδι, χωρίς να παραλείψω να βρέξω το χέρι μου με το αθάνατο νερό από τον παραπόταμο που η Αρτεμις είχε βουτήξει τον Αχιλλέα.


Τατουάζ ο καυγάς Τόνυ και Ρίτσαρντ βγάζει τα άπλυτα στη φόρα ! | videogr.gr\nΤατουάζ ο καυγάς Τόνυ και Ρίτσαρντ βγάζει τα άπλυτα στη φόρα !\nΤατουάζ Τόνυ και ο Ρίτσαρντ θα καβγαδίζουν άσχημα και εκεί θα δούμε να αποκαλύπτονται πολλά κρυμμένα μυστικά.\nΣτα επόμενα επεισόδια της σειράς τατουάζ θα δούμε ότι ο Τόνυ αντιμετωπίζει ένα μεγάλο πρόβλημα μαζί με την Άννα και αυτό είναι ότι η Αγγλική αστυνομία έχει ξεκινήσει να σκαλίζει την υπόθεση της δολοφονίας της Αμάντας ψάχνοντας το τι πραγματικά έχει συμβεί.\nΩστόσο αυτό δεν είναι το μόνο πρόβλημα του Τόνυ, μιας και θα τον δούμε στο Λονδίνο να έρχεται σε μεγάλη σύγκρουση με την Μαργκώ και τον Ρίτσαρντ και η αιτία του καβγά θα είναι η αγορά ενός καινούργιου πλοίου. Εξαιτίας αυτού του καυγά θα δούμε να αποκαλύπτονται και οι πραγματικοί σκοποί του Ρίτσαρντ, αλλά και να αποκαλύπτει τον πραγματικό του εαυτό!!!\nvideogr.gr: Τατουάζ ο καυγάς Τόνυ και Ρίτσαρντ βγάζει τα άπλυτα στη φόρα !


* Οι Συνταγες της Γιαγιας *: ΜΑΡΜΕΛΑΔΑΑΑΑ!!!!!ΠΟΡΤΟΚΑΛΙ!!!!!!!!(NTR)\n1/2 -1 φλιτζανα νερό\nΠλένουμε καλά τα πορτοκάλια και τα βάζουμε να βράσουν σε μπόλικο νερό. Όταν βράσουν για 10 λεπτά, αδειάζουμε το νερό, ξαναγεμίζουμε την κατσαρόλα και ξαναβράζουμε. Επαναλαμβάνουμε τη διαδικασία άλλη μια ή δυο φορές ώστε τα πορτοκάλια να γλυκάνουν. Εγώ δοκιμάζω μετά το τρίτο βράσιμο λίγη φλούδα και ανάλογα πράττω...Ωστόσο θα έχουν και μαλακώσει. (Αν χρειαστεί την τελευταία φορά τα βράζουμε λίγη ώρα παραπάνω). Όταν έχουν ξεπικρίσει αρκετά τα αφήνουμε σε κρύο νερό για λίγες ώρες.\nΤα στραγγίζουμε , βγάζουμε τον ομφαλό και το μέρος που ήταν το κοτσάνι, και ξεφλουδίζουμε τα δυο σαν να ήταν ωμά. Καθαρίζουμε τις φλούδες από το άσπρο στο εσωτερικό τους\nκαι τις κόβουμε σε πολύ λεπτά κομματάκια.\nΚόβουμε στα τέσσερα τα πορτοκάλια (και τα καθαρισμένα και τα ακαθάριστα) και τα καθαρίζουμε από όσες μεμβράνες και ίνες μπορούμε. Τα αλέθουμε λίγα λίγα στο multi και μετράμε τον πολτό.\nΒάζουμε σε κατσαρόλα τον πολτό και τα λεπτοκομμένα φλούδια, που είναι και αυτά περίπου μια κούπα. όσες κούπες πορτοκάλια – τόσες κούπες ζάχαρη.\nΑνακατεύουμε στην κατσαρόλα τον πολτό με τη ζάχαρη και τα βάζουμε να βράσουν.Μόλις πάρουν βράση χαμηλώνουμε σε μέτρια τη θερμοκρασία\nκαι αφήνουμε να δέσει η μαρμελάδα μας.\nΠεριπου 45 με 50 λεπτά για να δέσει.\nΤα πρώτα 15 λεπτά δεν ανακάτευετε αλλά\nμετά το πρώτο τέταρτο θέλει συχνό, σχεδόν συνεχές ανακάτεμα για να μην πιάσει.\nΚατά τη διάρκεια του βρασμού αφαιρούμε τους αφρούς από το πλάι της κατσαρόλας προσέχοντας να μην παίρνουμε πολτό. Έτσι η μαρμελάδα μας γίνεται διάφανη. Όταν αρχίσει να δένει προσθέτουμε και το χυμό ενός λεμονιού.\nΗ Μαρμελαδα μας είναι ετοιμη ,απομακρύνουμε την κατσαρόλα από το μάτι. Τοποετουμε τη μαρμελάδα σε γυαλινα αποτειρωμενα βαζα μόλις κρυωει λιγο, και τα αναποδογυρίσουμε μέχρι να κρυώσουν.\nΜε τον ιδιο τροπο εχω ετοιμασει και μαρμελαδα μανταρινι ..και εσεις μπορειτε με οποιο ΦΡΟΥΤΟ σας αρεσει.....\nΑναρτήθηκε από (NTR) ntrimy στις 7:24 π.μ.


Τι πρέπει να κάνεις στα 20 σου, αν δε θες να χτυπάς το κεφάλι σου στα 30! Τι πρέπει να κάνεις στα 20 σου, αν δε θες να χτυπάς το κεφάλι σου στα 30! | Epirusblog.gr | Ιωάννινα Ήπειρος Ελλάδα\nΤι πρέπει να κάνεις στα 20 σου, αν δε θες να χτυπάς το κεφάλι σου στα 30!\nΠλέον ανήκουμε και τυπικά στη γενιά των 20άρηδων, χωρίς φυσικά να μας πιάνει άγχος για το μέλλον, αλλά ούτε να νιώθουμε κι οι πιο μικροί/ες της παρέας.\nΤα 20 είναι μαγικά και σίγουρα σου δίνουν την ευκαιρία να κάνεις πράγματα που δεν θα μπορείς να κάνεις μεγαλώνοντας.\nΠάμε να ρίξουμε μία ματιά λοιπόν σε 5 πράγματα που πρέπει να κάνεις όσο είσαι ακόμη 20, για να μην χτυπάς το κεφάλι σου στα 30:\n#1 Μάθε κάτι καινούριο.\nΠολλοί στην ηλικία μας, και όχι μόνο, φοβούνται την ανεργία, γι' αυτό και συμβιβάζονται με δουλειές που απλά τις μισούν ή τις βαριούνται. Εσύ λοιπόν έχεις όσο χρόνο θες για να κάνεις κάτι πιο δημιουργικό, κάτι που θα σου αρέσει πραγματικά και θα νιώθεις γεμάτος/η ασκώντας το ως επάγγελμα για όλη σου τη ζωή.\n#2 Επέτρεψε στον εαυτό σου να ερωτευτεί κάποιον που τελικά ίσως και να μην τον/την παντρευτείς.\nΤα 20 προσφέρονται για εφήμερες ερωτικές σχέσεις. Μπορεί οι μεγαλύτεροι ή οι γονείς σου να μην το καταλαβαίνουν, αλλά οι πρόσκαιρες σχέσεις κι η αλλαγή συντρόφων σε κάνει πιο ώριμο/η και ικανό/ή την κατάλληλη στιγμή να διαλέξεις τον/την πιο σωστό σύντροφο.\nΚάνε όσο περισσότερα ταξίδια μπορείς. Γνώρισε μέρη της πατρίδας σου ή του εξωτερικού που δεν έχεις πάει ποτέ. Ζήσε κάθε μοναδική εμπειρία που μπορεί να σου προσφέρει ένα ταξίδι και τόλμησε το ακόμη και στα ξαφνικά. 20 χρονών είσαι, βρε παιδί μου!\n#4 Πες «ναι» σε καινούριες εμπειρίες\nΜην το σκέφτεσαι και πολύ το «ναι». Είναι ένα αναγκαίο κακό στην ηλικία των 20 όπου προσφέρεται για νέες εμπειρίες και ξεχωριστές στιγμές. Κάνε ό,τι δεν έχεις κάνει μέχρι στιγμής και φρόντισε να ζήσεις τη ζωή σου στα άκρα!\n#5 Ζήσε έστω και για λίγο στο εξωτερικό.\nΠροσπάθησε να ξεφύγεις για λίγο από τη ζώνη ασφαλείας που σου παρέχει τόσο το σπίτι σου όσο κι η ίδια η χώρα σου. Ζήσε για λίγο στο εξωτερικό είτε με αφορμή τις σπουδές σου είτε απλά επειδή θέλεις να γίνεις περισσότερο ανοιχτόμυαλος και να δεις τι συμβαίνει και πέρα από τη γυάλα της Ελλάδας.\nΕκμεταλλεύσου λοιπόν τα μόλις 20 σου χρόνια και σκέψου πως ό,τι έχεις ζήσει μέχρι στιγμής είναι ένα μηδενικό μπροστά σε αυτά που έρχονται!


.:SPORTMIX:.: PRIMERA DIVISION: Εκπληκτική η "Μπάρτσα"\nPRIMERA DIVISION: Εκπληκτική η "Μπάρτσα"\nΜια φοβερή και τρομερή Μπαρτσελόνα, διέλυσε με 4-0 και τη Βαλένθια στο... υποτιθέμενο ντέρμπι της 14ης αγωνιστικής της Primera Division και συνεχίζει ακάθεκτη την πορεία της προς τον φετινό τίτλο. Μια εβδομάδα πριν το απόλυτο ντέρμπι με τη Ρεάλ Μαδρίτης, οι "μπλαουγκράνα" έδειξαν πως είναι σε εξαιρετική κατάσταση και αυτό θα προβληματίσει ιδιαίτερα τους "μερένγκες". Ο Τιερί Ανρί με τρία γκολ ήταν ο μεγάλος πρωταγωνιστής για την ομάδα του Πεπ Γκουαρντιόλα, ενώ το άλλο σημείωσε ο Ντάνι Άλβες.\nΕξαιρετικά παραγωγικοί ήταν οι άλλοι δύο αγώνες του Σαββάτου, καθώς σημειώθηκαν 13 (!) γκολ. Η Ατλέτικο Μαδρίτης συνέτριψε εκτός έδρας τη Χιχόν με 5-2 και παραμένει σε τροχιά Ευρώπης, ενώ η Βιγιαρεάλ, παρά το γεγονός ότι έχανε στο γήπεδο της με 3-0 από τη Χετάφε, κατάφερε να φτάσει στην ισοφάριση σε 3-3.\nΔύσκολο τεστ πριν από το "classico" περιμένει και τη Ρεάλ, η οποία υποδέχεται την Κυριακή (07/12) τη Σεβίλλη. Οι πρωταθλητές προσπαθούν ακόμα να ξεπεράσουν το σοκ από την ήττα της περασμένης εβδομάδας από τη Χετάφε και να επιστρέψουν στις νίκες, αν θέλουν να πάνε στο "Καμπ Νου" την επόμενη εβδομάδα σε σχετικά κοντινή απόσταση από την Μπαρτσελόνα. Παρά τα πολλά προβλήματα τραυματισμών, οι "μερένγκες" αισιοδοξούν ότι θα καταφέρουν να πάρουν τους τρεις βαθμούς που τόσο χρειάζονται. Σε περίπτωση νέας ήττας, η "βασίλισσα"¨θα απομακρυνθεί από το γκρουπ των πρωτοπόρων και δεν αποκλείεται να αποκτήσει και συγκατοίκους στην 6η θέση, αφού Ατλέτικο και Λα Κορούνια ακολουθούν σε απόσταση τριών βαθμών.\nΣΑΒΒΑΤΟ, 6 ΔΕΚΕΜΒΡΙΟΥ\nΣπόρτινγκ Χιχόν-Ατλέτικο Μ. 2-5\n(4' Μπίλιτς, 60' Μπαράλ - 5', 41' Αγουέρο, 55', 81' Φορλάν, 71' Μάξι Ροντρίγκεζ)\n(54' Πιρές, 83' Εγκουρέν, 85' Ρόσι - 10' Γκρανέρο, 17' Γκαβιλάν, 30' Καθκέρο)\n(20', 28', 79' Ανρί, 46' Άλβες)\nΚΥΡΙΑΚΗ, 7 ΔΕΚΕΜΒΡΙΟΥ\nΜπαρτσελόνα - Βαλένθια 4-0\nPosted by MariosDeme at Κυριακή, Δεκεμβρίου 07, 2008


Αποτρόπαιο έγκλημα με θύμα 48χρονο στην Ηγουμενίτσα...\nΠαρασκευή, 28 Απρίλιος 2017 20:54\nΑποτρόπαιο έγκλημα με θύμα 48χρονο στην Ηγουμενίτσα\nΣυγκλονισμένη είναι η μικρή κοινωνία της Ηγουμενίτσας, από τη δολοφονία για λόγους τιμής, ενός 48χρονου, πολύ γνωστού ατόμου στην περιοχή, χθες τις πρώτες μεταμεσονύχτιες ώρες.\nΔράστης είναι ένας 59χρονος πυροσβέστης, ο οποίος πυροβόλησε με κυνηγετική καραμπίνα και τραυμάτισε θανάσιμα το θύμα, ενώ στη συνέχεια πυροβόλησε και την 47χρονη σύζυγό του που βρίσκονταν στο ίδιο αυτοκίνητο.\nΤο έγκλημα έγινε σε κεντρικό σημείο και μάλιστα έξω από το κλειστό γυμναστήριο της πόλης. Ο δράστης, σύμφωνα με τις πρώτες πληροφορίες, ακολούθησε τη σύζυγό του, η οποία πήγε και συνάντησε το θύμα. Όταν τους είδε τους πλησίασε και αφού λογομάχησε μαζί τους, στη συνέχεια πυροβόλησε δύο φορές τον 48χρονο και μια φορά τη σύζυγό του η οποία διακομίστηκε στο Νοσοκομείο Φιλιατών, όπου νοσηλεύεται εκτός κινδύνου. Στη συνέχεια ειδοποίησε την Αστυνομία και παραδόθηκε, και σήμερα θα οδηγηθεί στον Εισαγγελέα Πρωτοδικών Θεσπρωτίας. Σύμφωνα πάντως με δηλώσεις του δικηγόρου του, τώρα δηλώνει μετανιωμένος για ότι έγινε και υποστηρίζει ότι δεν είχε πρόθεση να σκοτώσει τον 48χρονο.\nΕξίσου μεγάλα θύματα της υπόθεσης είναι τα παιδιά των δύο οικογενειών, καθώς το μεν θύμα, που ήταν έμπορος, είχε δύο ηλικίας 16 και 19 ετών, ο δε δράστης επίσης δύο, ηλικίας 19 και 21 ετών.\nΌπως ανακοίνωσε χθες η Περιφερειακή Αστυνομική Διεύθυνση Ηπείρου, από την Υποδιεύθυνση Ασφάλειας συνεχίζεται η προανάκριση.


Διόρθωση φιλμ σταυρωτής ροής\nΣπίτι > Προϊόντα > Διόρθωση φιλμ σταυρωτής ροής\n(Σύνολο 24 Προϊόντα για Διόρθωση φιλμ σταυρωτής ροής)\nHebei Long Zhuo Trade Co., Ltd. is one of the Διόρθωση φιλμ σταυρωτής ροής leading brands in China. It is the factory & supplier specializing in manufacturing Διόρθωση φιλμ σταυρωτής ροής. Offer high quality Διόρθωση φιλμ σταυρωτής ροής at a cheap wholesale price.\nΧονδρικό Διόρθωση φιλμ σταυρωτής ροής από την Κίνα, πρέπει να βρείτε φτηνές Διόρθωση φιλμ σταυρωτής ροής ως χαμηλή τιμή, αλλά κορυφαίους κατασκευαστές. Απλά βρείτε υψηλής ποιότητας εμπορικά σήματα στην Διόρθωση φιλμ σταυρωτής ροής παράγει το εργοστάσιο, Μπορείτε επίσης σχόλια σχετικά με το τι θέλετε, ξεκινήστε την εξοικονόμηση και να εξερευνήσετε μας Διόρθωση φιλμ σταυρωτής ροής, Είμαστε 'll να σας απαντήσει ταχύτερα.


Βελτιώστε το Ford σας | Documento\nΔιαβάζετε: ΒΕΛΤΙΩΣΤΕ ΤΟ FORD ΣΑΣ\nΑξεσουάρ Ford Performance\nΒελτιώστε το Ford σας\n18.12.2017 | 14:50\nΝέα Προϊόντα και Αξεσουάρ από τη Ford Performance. Προορίζονται για Αναβάθμιση των Μοντέλων: ST, RS, Mustang και Διαθέτουν Εγγύηση Ford\nΠροϊόντα Ford Performance Parts που αναβαθμίζουν την εμφάνιση, τον ήχο και την οδική συμπεριφορά των μοντέλων διατίθεται για παραγγελία στην Ευρώπη. Τα προϊόντα είναι ειδικά εξελιγμένα για τη Ford με τη συμβολή ειδικών όπως οι Roush, Borla, KW και Remus. Όλα τα προϊόντα Ford Performance Parts καλύπτονται από την εγγύηση της Ford.\nΜεταξύ αυτών είναι το Ford Performance Drift Stick concept για πρώτη φορά στην Ευρώπη. Το πρώτο ηλεκτρονικό χειρόφρενο εμπνευσμένο από αγώνες ράλι, εξελίχθηκε για το Focus RS και εγκρίθηκε από τον Ken Block.\nΤο πρώτο «κύμα» περίπου 70 εξατομικευμένων αξεσουάρ Ford Performance Parts εγγυημένων από τη Ford παρουσιάστηκε για πρώτη φορά στην Έκθεση Αυτοκινήτου του Essen (Γερμανία) και ήδη διατίθεται στην Ευρώπη μέσω του δικτύου εμπόρων της Ford από την 1η Δεκεμβρίου. Θα είναι διαθέσιμα μέσα από το δίκτυο των εξουσιοδοτημένων συνεργείων της Ford οι οποίοι αναλαμβάνουν την τοποθέτηση τους από ειδικά εκπαιδευμένους τεχνικούς.\n«Τα μοντέλα Ford είναι συνώνυμα των επιδόσεων. Τα Ford Performance Parts θα αυξήσουν την απόλαυση της οδηγικής εμπειρίας» δήλωσε ο Φάμπιο Καράφα, υπεύθυνος εξατομίκευσης οχημάτων, Ford Ευρώπης και πρόσθεσε: «Οι πελάτες της Ford Performance μας λένε ότι θέλουν να εξατομικεύσουν ακόμα περισσότερο τη δυναμική συμπεριφορά, τις επιδόσεις και το στυλ των οχημάτων τους. Δημιουργήσαμε ειδικά τη σειρά Ford Performance Parts για να ικανοποιήσουμε αυτή την επιθυμία τους.»\nΟ κλάδος Ford Performance δημιουργήθηκε το 2014 με σκοπό να λειτουργήσει σαν εργαστήριο καινοτομίας και πλατφόρμα δοκιμών για τη δημιουργία μοναδικών οχημάτων, εξαρτημάτων, αξεσουάρ και εμπειριών υψηλών επιδόσεων για τους πελάτες. Επιβεβαιώνοντας τη δέσμευση της Ford στη Ford Performance στην Ευρώπη, η εταιρία νωρίτερα μέσα στη χρονιά διόρισε τον Λίο Ρόικς στη νεοϊδρυθείσα θέση του Διευθυντή της Ford Performance, Europe.\nMustang GT Performance Calibration Power Packs, προσφέρονται σε τρία στάδια για τη Mustang 5.0L V8 και αυξάνουν το όριο στροφών του κινητήρα (κόκκινο) μέχρι τα 7.500 rpm


designmag.gr » Blog Archive » Τα σημαντικότερα θέματα του 2011 (Α’ μέρος)\nΤα σημαντικότερα θέματα του 2011 (Α’ μέρος)\nH χρονιά που έφυγε ήταν για το +design πολύ σημαντική. Μέσα στο 2011 είδαμε τον τέταρτο (και ίσως πιο ριζικό) επανασχεδιασμό στη δεκατριάχρονη ιστορία μας. Το Σεπτέμβριο διοργανώσαμε (σε συνεργασία με τη nice and neat) την πρώτη μας ημερίδα αποκλειστικά αφιερωμένη στο σχεδιασμό ψηφιακών μέσων. Και τέλος εγκαινιάσαμε τον κύκλο “Design Υπό Στέγη” σε συνεργασία με τη Στέγη Γραμμάτων και Τεχνών.\nΌμως τι άλλο συνέβη κατά τη διάρκεια του έτους, σχετικό με το design, που θεώρησε η κοινότητά μας (αλλά όχι μόνο αυτή) ως σημαντικό; Ένας δείκτης για να το εξακριβώσουμε είναι τα στατιστικά στοιχεία που αφορούν στην αναγνωσιμότητα των άρθρων του designmag.gr.\nΠριν φτάσουμε στην παράθεση των αποτελεσμάτων θα πρέπει να αναγνωρίσουμε δύο δεδομένα:\nα. Η επισκεψιμότητα του designmag.gr από τον Ιανουάριο μέχρι το Δεκέμβριο σχεδόν τριπλασιάστηκε. Αυτός είναι ο λόγος για τον οποίο τα θέματα με τη μεγαλύτερη αναγνωσιμότητα προέρχονται σχεδόν αποκλειστικά από το δεύτερο μισό του έτους\nΈχοντας λοιπόν ξεκαθαρίσει τα παραπάνω ας δούμε τα θέματα που διαβάστηκαν τις περισσότερες φορές την περασμένη χρονιά, ξεκινώντας από το εικοστό μέχρι το ενδέκατο (πατώντας πάνω στη συνοδευτική εικόνα μπορείτε να διαβάσετε ολόκληρο το άρθρο):\n20. Έφυγε από κοντά μας ο Φρέντυ Κάραμποττ (15/10)\nΟ Frederick Vincent Carabott γεννήθηκε to 1924. Σπούδασε στο Chelsea School of Art και στο St Martin’s School of Arts and Crafts. Μαζί με το ζεύγος Μιχάλη και Αγνής Κατζουράκη ίδρυσαν το 1962 το “Κ+Κ -Διαφημιστικόν Κέντρον Αθηνών”, ένα γραφείο-σταθμό στην ιστορία της ελληνικής γραφιστικής. Κέρδισε πλήθος βραβείων και αναγνωρίσεων και αποτέλεσε σημείο αναφοράς με το ήθος και το έργο του.\n19. Ημίωρα Γνώσης στην Graphica 2011 (3/5)\nΣτα πλαίσια της πολύχρονης προσφοράς της στο χώρο των Γραφικών Τεχνών στην Ελλάδα, η Graphopress παρουσιάσε μια σειρά εκδηλώσεων με τίτλο “Ημίωρα γνώσης” στο περίπτερό της κατά τη διάρκεια της Graphica που πραγματοποιήθηκε τον περασμένο Μάιο στο Metropolitan Expo. Το συγκεκριμένο άρθρο ανήγγειλε το πρόγραμμα των ομιλιών, όπου παρουσιάστηκαν τεχνικές, διαδικασίες και μοιράστηκαν γνώση, εμπειρία και προβληματισμό!\n18. Τρόικα επιτυχίας για την ελληνική αφίσσα (2/3)\nΜε μεγάλη χαρά είδαμε να ανακοινώνεται η λίστα των φιναλίστ της φετινής, 18ης έκδοσης της μπιενάλε του Lahti. Εκεί, για πρώτη φορά υπάρχουν μαζί τρία ελληνικά ονόματα. Και τα τρία ανήκουν στη νέα γενιά των δημιουργών και βγαίνουν από τα σύνορα έχοντας όλοι τους διακριθεί στο παρελθόν στα ΕΒΓΕ. Πρόκειται για τους: Prop4g4nd4, Κωνσταντίνο Μίαρη (Konsept83) και Φιλήμονα Τριανταφύλλου.\n17. Από αύριο το νέο +design σε όλη την Ελλάδα (10/5)\nΤο +design έχει πια νέο λογότυπο (το τέταρτο από την ίδρυσή του) και φυσικά εντελώς νέο layout. Υπεύθυνοι και για τα δύο είναι η ομάδα Designers United, γνωστή για το σχεδιασμό περιοδικών όπως το “Ε” και το “w/e” της Ελευθεροτυπίας, το Soul, κ.λπ. To άρθρο που ανακοίνωσε την κυκλοφορία του συγκέντρωσε πολλές επισκέψεις…\n16. Στην κορυφή του κόσμου η Beetroot!!! (13/9)\nΜία από τις πιο ευχάριστες ειδήσεις του χρόνου ήταν αυτή της κατάκτησης του τίτλου Red Dot Design Agency of the year, από το θεσσαλονικιό γραφείο Beetroot. Μια λαμπρή πορεία που περιλαμβάνει πολλές δεκάδες διακρίσεων (ανάμεσά τους τρία ΜΕΓΑ ΕΒΓΕ και τον τίτλο “European Agency of the year 2008), έφτασε σε μια ακόμα κορυφή, γεμίζοντάς μας με εθνική υπερηφάνια.\n15. Το Άμστερνταμ πηγαίνει τη σήμανση στον επόμενο αιώνα… (25/7)\nΠρόκειται για άρθρο που παρουσιάζει την τη σήμανση του Δήμου του Άμστερνταμ, έργο του γραφείου Edenspiekermann το οποίο αποτελεί κομμάτι της ευρύτερης οπτικής ταυτότητας που δημιούργησε το συγκεκριμένο γραφείο για την ολλανδική πόλη.\n14. Δώδεκα από τα πιο συχνά λάθη που κάνει ένας γραφίστας (5/12)\nΠαράθεση δώδεκα από τα συχνότερα λάθη που κάνουν οι σχεδιαστές οπτικής επικοινωνίας και τα οποία συγκεντρώσαμε από συνομιλίες μαζί τους και από σχετική έρευνα στο διαδίκτυο. Φαίνεται ότι “χτυπήσαμε φλέβα” μια και το άρθρο αυτό συγκέντρωσε πολλές επισκέψεις από σχεδιαστές, στους οποίους ελπίζουμε να φάνηκε χρήσιμο.\n13. Συνάντηση για το βιομηχανικό σχεδιασμό (11/11)\nΣτο πλαίσιο του κύκλου Design υπό Στέγη πραγματοποιήθηκε μια πολύ σημαντική ημερίδα για το βιομηχανικό σχεδιασμό. Ασχολήθηκε με τη θέση του industrial design στην Ελλάδα, αλλά και στη διεθνή σκηνή. Το πάνελ των ομιλητών υπήρξε εξαιρετικά σημαντικό. Αποτελείτο από τους Αλέξι Γεωργακόπουλο, Γιάννη Γκίκα, Χριστόφορο Μπρέλλη και Alexander Taylor.\n12. Αποτελέσματα διαγωνισμού λογοτύπου Εκδοτικού Οίκου Α.Π.Θ. (11/11)\nΠολλοί ήταν δυστυχώς, το 2011 οι διαγωνισμοί και οι προκηρύξεις που άπτονταν του αντικειμένου της οπτικής επικοινωνίας, χωρίς όμως να ικανοποιούν τη γραφιστική κοινότητα για πολλούς και διάφορους λόγους και γενόντας πολλές σχετικές συζητήσεις και παρεμβάσεις. Ένας τέτοιος ήταν ο διαγωνισμός σχεδιασμού λογοτύπου για τον Εκδοτικό Οίκο του ΑΠΘ, ο οποίος ήταν ανοικτός στα μέλη της πανεπιστημιακής του κοινότητας (φοιτητές, διδάσκοντες και διοικητικό προσωπικό).\n11. Δέκα τύποι πελατών που θα πρέπει να αποφύγετε (10/11)\nΠελάτες. Είναι το “αναγκαίο κακό” του επαγγέλματος. Χωρίς αυτούς δε μπορούμε να υπάρξουμε. Μαζί τους δε μπορούμε να συμβιώσουμε. Οι καλοί, ανοικτόμυαλοι, με γνώση, κατανόηση κανόνων κι αισθητικής, ευγένεια και οικονομική ευχέρεια, είναι πιο σπάνιοι κι από τους λευκούς ρινόκερους. Συνήθως βολευόμαστε με ό,τι περάσει από την πόρτα μας. Όμως σε κάθε περίπτωση υπάρχουν και ορισμένοι που δεν αντέχονται με τίποτα. Στο άρθρο αυτό σας παραθέσαμε δέκα περιπτώσεις που θα πρέπει να αποφεύγονται πάση θυσία\nTα άρθρα που βρίσκονται στις θέσεις αναγνωσιμότητας από το 10 έως το 1 για το 2011 θα βρείτε εδώ\nTags: 2011, Ανασκόπηση, γραφιστική, οπτική επικοινωνία\nΑλίσια Κ. 02-01-2012 13:12\nΚαλή χρονιά, παιδιά! Θέλουμε πολλά ακόμα ενδιαφέροντα άρθρα τη νέα χρονιά 🙂 Τα καλύτερα εύχομαι!


Ανακοίνωση του Π.Α.ΜΕ για την Εργατική Πρωτομαγιά | "Τάλως" Συνδικάτο ΕΤΞ-ΣΕ Ν. Λασιθίου\nΑρχική » Ενημέρωση Εργαζομένων » Ανακοίνωση του Π.Α.ΜΕ για την Εργατική Πρωτομαγιά\nΟΛΟΙ ΣΤΗΝ ΠΡΩΤΟΜΑΓΙΑΤΙΚΗ ΑΠΕΡΓΙΑ ΠΟΥ ΦΕΤΟΣ ΘΑ ΕΟΡΤΑΣΤΕΙ ΤΗΝ ΚΥΡΙΑΚΗ 8 ΜΑΗ 10 π.μ. ΣΤΗΝ ΜΑΡΙΝΑ Αγ. ΝΙΚΟΛΑΟΥ ΚΑΙ 11 π.μ. ΣΤΗΝ ΚΕΝΤΡΙΚΗ ΠΛΑΤΕΙΑ ΣΗΤΕΙΑΣ\nΠΡΩΤΗ ΜΕΡΑ 10π.μ. ΣΤΗΝ ΜΑΡΙΝΑ ΑΓ.ΝΙΚΟΛΑΟΥ\nΔΕΥΤΕΡΗ ΜΕΡΑ 11π.μ. ΠΑΓΚΡΗΤΙΑ ΚΙΝΗΤΟΠΟΙΗΣΗ ΣΤΗΝ ΠΛ. ΕΛΕΥΘΕΡΙΑΣ\nΆλλα άρθρα στην κατηγορία: Ανακοίνωση Π.Α.ΜΕ., Ενημέρωση Εργαζομένων\nΑναρτήθηκε από: "Τάλως" Συνδικάτο ΕΤΞ-ΣΕ Ν. Λασιθίου // Τρίτη, Μαΐου 03, 2016\nΑναρτήθηκε από "Τάλως" Συνδικάτο ΕΤΞ-ΣΕ Ν. Λασιθίου στις Τρίτη, Μαΐου 03, 2016 Περισσότερα\nΕτικέτες Ανακοίνωση Π.Α.ΜΕ., Ενημέρωση Εργαζομένων


Ξαπλωμενο Γυμνο, Ρέμπραντ Χάρμενσοον βαν Ρέιν | Θέματα ζωγραφικής, καμβάς, ελαιοτυπία, αφίσα, κορνίζα\nΞαπλωμενο Γυμνο, Ρέμπραντ Χάρμενσοον βαν Ρέιν\nΚωδικός προϊόντος: ΚΩΔ.4164\nΕκτυπώστε την φωτογραφία σας, πατήστε "Οι φωτογραφίες μου" στο κάτω μέρος και δείτε πως. Εκτύπωση σε καμβά και αφίσα, υψηλή ποιότητα και χαμηλή τιμή. Καμβάς, κορνιζαρισμένος ή με πλάτη καμβά. Εγγύηση αποστολής. Πλουσια θεματολογια από Έλληνες και ξένους ζωγράφους.


Allianz: Δαπάνες 500 ευρώ κόβουν τα νοικοκυριά – Τρύπα 70 δισ. στην κατανάλωση - Newshub.gr\n12 Ιουνίου 2022 - 07:45\nΣτα 70 δισ. ευρώ υπολογίζει η Allianz το πλήγμα για την κατανάλωση στην Ευρωζώνη το 2022, καθώς οι Ευρωπαίοι τρομάζουν από τον πόλεμο στην Ουκρανία και τον πληθωρισμό-ρεκόρ. Σύμφωνα με ανάλυση της εταιρείας, το μέσο νοικοκυριό θα κόψει δαπάνες 500 ευρώ φέτος.\nΗ ανάλυση της Allianz, υπό την επικεφαλής οικονομολόγο της Ana Boata, στηρίχθηκε σε δημοσκόπηση που πραγματοποίησε η εταιρεία με τη συμμετοχή 2.500 ατόμων σε Γερμανία, Γαλλία και Ιταλία, τις τρεις μεγαλύτερες οικονομίες της Ευρωζώνης.\nΌπως σημειώνει το Bloomberg, η ιδιωτική κατανάλωση στην Ευρωζώνη άρχισε να συρρικνώνεται στα τέλη του περασμένου έτους και μειώθηκε κατά 0,7% το πρώτο τρίμηνο, εν μέσω επίμονου πληθωρισμού, ο οποίος ενδέχεται να αυξηθεί και άλλο. Η Ευρωπαϊκή Κεντρική Τράπεζα προειδοποίησε αυτή την εβδομάδα ότι ο πληθωρισμός το 2022 θα μπορούσε να ξεπεράσει το 7% και δεσμεύτηκε για αύξηση των επιτοκίων κατά 25 μονάδες βάσης τον επόμενο μήνα, για πρώτη φορά μετά από 11 χρόνια, με μεγαλύτερη αύξηση πιθανότατα να ακολουθεί το φθινόπωρο.\nΗ ανάλυση της Allianz εκτιμά ότι οι καταναλωτικές δαπάνες θα μειωθούν επίσης το δεύτερο και το τέταρτο τρίμηνο. Η πτωτική τάση θα διακοπεί μόνο κατά τη διάρκεια του καλοκαιριού, λόγω της ανάκαμψης των δαπανών για ταξίδια και διακοπές.\nΤαυτόχρονα, οι αποταμιεύσεις στις τρεις μεγάλες οικονομίες αναμένεται να υποχωρήσουν στους μακροπρόθεσμους μέσους όρους που ήταν πριν από την πανδημία έως το τέλος του έτους.\nΕν μέρει αυτό οφείλεται στο υψηλότερο κόστος των τροφίμων και της ενέργειας. Οι λογαριασμοί των νοικοκυριών για τα τρόφιμα θα αυξηθούν κατά μέσο όρο κατά 550 ευρώ φέτος, ενώ οι δαπάνες για την ενέργεια αναμένεται να αυξηθούν περισσότερο από 750 ευρώ, σύμφωνα με την έκθεση.\nΕνώ οι πλεονάζουσες αποταμιεύσεις των νοικοκυριών στην Ευρωζώνη ξεπερνούν τα 380 δισ. ευρώ, εντούτοις είναι άνισα κατανεμημένες μεταξύ των εισοδηματικών ομάδων, τονίζει η Allianz, με τα πιο αδύναμα νοικοκυριά να έχουν ένα «μαξιλάρι» μόλις 93 ευρώ.\n«Επομένως, για σχεδόν τα δύο τρίτα των νοικοκυριών, οι πλεονάζουσες αποταμιεύσεις δεν θα επαρκούν για να τα προστατεύσουν από τον τυφώνα του πληθωρισμού φέτος», σημειώνει η ανάλυση.


H παρούσα Πολιτική Cookies αποτελεί αναπόσπαστο μέρος των Γενικών Όρων Χρήσης & Συναλλαγών και της Πολιτική Προστασίας Προσωπικών Δεδομένων του SMART PLUS NEW και ενιαίο με αυτούς σύνολο.\nΟ παρών διαδικτυακός τόπος χρησιμοποιεί cookies. Παρακάτω μπορείτε να μάθετε περισσότερα για τα cookies που το SMART PLUS NEW χρησιμοποιεί, το σκοπό που εξυπηρετούν καθώς και για τον τρόπο διαχείρισής τους.\nΕπιτρέπουμε vα εγκαθιστά τα Cookies που νόμιμα χρησιμοποιούνται. Στην περίπτωση που μέσω του διαδικτυακού μας τόπου εισέρχεστε σε διαδικτυακούς τόπους τρίτων ή συνδέεστε με φορείς κοινωνικής δικτύωσης (twitter, facebook, youtube), θα πρέπει να γνωρίζετε ότι οι τρίτοι αυτοί διαδικτυακοί τόποι ή φορείς, ενδεχομένως να εγκαθιστούν cookies αμέσως μόλις πατήσετε το σχετικό σύνδεσμο. Τα cookies αυτά βρίσκονται εκτός του πεδίου ελέγχου μας και διέπονται από την πολιτική cookies του κάθε τρίτου που τα εγκαθιστά. Πρέπει να διαβάσετε τις αντίστοιχες πολιτικές των ιστοτόπων τους, ώστε να δείτε πώς ακριβώς θα πρέπει να τα διαχειριστείτε.\nΔυνάμεθα κατά καιρούς να τροποποιούμε την Πολιτική αυτή, είτε εν όλω είτε εν μέρει, κατά την απόλυτη διακριτική μας ευχέρεια. Οποιαδήποτε τροποποίηση στην παρούσα θα ισχύει ευθύς αμέσως μόλις η τροποποιημένη Πολιτική αναρτηθεί στο Δικτυακό τόπο. Ταυτόχρονα θα υπάρχει ένδειξη στην αρχική μας ιστοσελίδα που θα επισημαίνει την αλλαγή. Σε κάθε περίπτωση, εφόσον συνεχίζετε να χρησιμοποιείτε το Δικτυακό μας τόπο και τις υπηρεσίες του και τις υπηρεσίες του Ηλεκτρονικού μας καταστήματος αφού έχουν γίνει τροποποιήσεις σύμφωνα με τα ανωτέρω, θα θεωρείται ότι αποδέχεστε αυτές τις τροποποιήσεις. Εάν δεν συμφωνείτε με τους όρους της παρούσας Πολιτικής, όπως δύναται να τροποποιείται, είτε στο σύνολο είτε εν μέρει, πρέπει να παύσετε την χρήση του Δικτυακού τόπου και των υπηρεσιών μας που παρέχονται μέσω αυτού.\nΕάν έχετε οποιοδήποτε ερώτημα σχετικά με την παρούσα Πολιτική, παρακαλούμε επικοινωνήστε μαζί μας στο smart@smartplusnew.com


GNB4 - Οι Απορίες Μου\nThread: GNB4 - Οι Απορίες Μου\n12-11-17, 15:44 #1\nΓεια σας. Το αρχικό μου πρόγραμμα πλάτης ηταν το εξής: Πλάτη\n1.Άρσεις θανάτου: 5Χ15,10,8,6,6\n2.Έλξεις τροχαλία: 4Χ10,8,8,8 3.Κωπηλατική με μπάρα: 4Χ10,8,8,8\n4.Κωπηλατική με κλειστη λαβη V: 4Χ10,8,8,8\n5.Ραχαίους 4Χ12 (χωρίς κιλά)\n*(1λεπτό ανάμεσα στα σετ 1,5λεπτό ανάμεσα στις ασκήσεις)*\nΣκέφτομαι να βγάλω τις ελξεις στην τροχαλία και να βαλω κωπηλατική με T-Bar εσείς τι μου προτείνετε; Θελω να προσθεσω την κωπηλατικη με T-Bar αλλα να μην βγάλω τα Deadlifts\nLast edited by GNB4; 12-11-17 at 15:45.\n12-11-17, 15:50 #2\nΚοιτά οι ελξεις σου «ανοίγουν» την πλάτη ενώ η t bar σου την γεμίζει , κατά την άποψη μου ότι νομίζεις πως χρειάζεται η πλάτη σου\n12-11-17, 18:36 #3\nOriginally Posted by GNB4\nΑμα θες να βαλεις t-bar,θα ελεγα καλυτερα στην θεση της 4 ασκησης παρα αντι για ελξεις.\n12-11-17, 19:14 #4\n15-11-17, 22:15 #5\nΜε 4 ασκησεις που κανω τις εξής ειμαι καλυμμένος για ολη μου την πλάτη; Προσπαθώ να φορτώνω πολλά κιλα και λιγες επαναλήψεις μηπως να χαμηλωσω σε καποιες ασκησεις τις 12 επαναλήψεις και να τις κανω 10 επειδη η προπόνηση μου θελω να είναι για ογκο.\nΕλξεις στην τροχαλία ανοιχτη λαβη: 4Χ12,10,8,8\nΚωπηλατικη με μπαρα: 4Χ12,10,8,8\nΚωπηλατική καθιστος με v-bar: 4Χ12,10,8,8\nLast edited by GNB4; 15-11-17 at 22:18.\n15-11-17, 22:40 #6\nΟι πιέσεις ώμων με αλτηρες με τις εκτάσεις προς τα μπρος με αλτήρες πιάνουν το ίδιο σημειο;\n15-11-17, 22:58 #7\nΕαν βαλεις τις αρσεις πρωτη ασκηση (και τις κανεις σωστα) ολη η υπολοιπη προπονηση σου θα υποφερει.\nΚανε τις ασκησεις που δουλευουν απευθειας την πλατη πρωτα, και στο τελος ή προς το τελος βαζεις τις αρσεις.\n15-11-17, 23:09 #8\nΟι εκτασεις αλτηρων μπροστα ειναι πιο απομονωτικες για την 1η μοιρα.\n15-11-17, 23:19 #9\nΕγω τις κανω τις μπροστινές εκτάσεις με πλάκα νομιζω με πιανει καλυτερα\n15-11-17, 23:22 #10\nΣου έφτιαξα ένα topicαφού έκανες ότι δεν καταλάβαινες πώς να ανοίξεις ένα, την στιγμή που ανοίγεις νέα σε κάθε ερώτημα.\nΜετέφερα και κάποιο άλλο topic να τα έχεις συγκεντρωμένα.\nΣτην επόμενη, έχεις πάει για ban.\nΌτι ερωτήσεις έχεις, εδώ. ΜΗΝ ΑΝΟΙΓΕΙΣ ΝΕΑ TOPIC ΣΥΝΕΧΩΣ.\n15-11-17, 23:32 #11\nΔεν εκανα οτι δεν καταλαβαίνω. Απλα επειδη λεει thread εδω νομιζα οτι ειναι διαφορετικά. Ευχαριστώ που μετέφερες. Δεν το εκανα επίτηδες παντως.\n16-11-17, 09:45 #12\nΠοια η διαφορά των ανοιγμάτων για στήθος σε επικλινη και σε ισιο παγκο\n16-11-17, 10:46 #13\nΘεωρητικά, ο επικλινής πιάνει περισσότερο το άνω μέρος του στήθους, ενώ ο ίσιος το μεσσαίο-κάτω μέρος.\n16-11-17, 12:13 #14\nΟποτε πιάνουν διαφορετικά μπορούμε να τις κάνουμε κ τις δυο;\n17-11-17, 16:54 #15\nΕχω αυτες τις 4 ασκησεις που σας εστειλα και πιο πανω για πλάτη. Ποια ασκηση μου προτείνετε να προσθέσω;\n17-11-17, 21:32 #16\nΔεν χρειάζεται να προσθέσεις.4 ασκήσεις για την πλάτη είναι αρκέτες,εφόσον τις κάνεις με σωστή τεχνική.\nLast Post: 07-03-12, 08:59\nBy fafas in forum Διατροφή Για Bodybuilding & Fitness\nLast Post: 22-02-08, 02:16\nBy indie in forum Διατροφή Για Bodybuilding & Fitness\nLast Post: 19-01-08, 07:54


Η ορκωμοσία της κυβέρνησης Μητσοτάκη - Πολιτικά\nΣτο Προεδρικό Μέγαρο στις 12:00 θα πραγματοποιηθεί η ορκωμοσία της νέας κυβέρνησης του Κυριάκου Μητσοτάκη, μετά το αποτέλεσμα των βουλευτικών εκλογών.\nΗδη από τις 11:30 τα πρώτα στελέχη της κυβέρνησης Μητσοτάκη έφτασαν συνοδευόμενα από μέλη των οικογενειών τους στο Προεδρικό Μέγαρο.\nΔείτε LIVE την ορκομωσία των υπουργών της κυβέρνησης Μητσοτάκη\nΟι πρώτες φωτό από το προεδρικό\nΟλοι οι υπουργοί και οι υφυπουργοί της κυβέρνησης Μητσοτάκη ορκίστηκαν με θρησκευτικό όρκο. Στην πρώτη γραμμή κάθονταν ο Χρήστος Σταϊκούρας, Παναγιώτης Πικραμμένος, Αδωνις Γεωργιάδης, Νίκος Δένδιας, Μιχάλης Χρυσοχοΐδης και Νίκος Παναγιωτόπουλος.\nΗ σύζυγος του Μάκη Βορίδη με το κινητό της απαθανατίζει τη στιγμή:\nΟ πρωθυπουργός Κυριάκος Μητσοτάκης, συνοδευόμενος από την σύζυγό του Μαρέβα Γκραμπόβσκι, έφθασαν ακριβώς στις 12. Ούτε ένα λεπτό νωρίτερα, ούτε ένα λεπτό αργότερα. Ηρθαν με τα πόδια από το Μέγαρο Μαξίμου, μπήκαν στο προεδρικό και αμέσως ξεκίνησε η ορκωμοσία.\nΗ Μαρέβα Μητσοτάκη εντυπωσιακά ντυμένη και σήμερα.\nΗ άφιξη των νέων υπουργών και Υφυπουργών στο Προεδρικό Μέγαρο\n«Έχουμε σχέδιο, έχουμε πρόγραμμα, ξέρουμε και τις προκλήσεις και τα προβλήματα και τις δυσκολίες», είπε ο Γιάννης Βρούτσης προσερχόμενος στο Προεδρικό Μέγαρο λίγο πριν από την ορκωμοσία του σε υπουργό Εργασίας. «Είναι το υπουργείο που στον πυρήνα του έχει την άσκηση κοινωνικής πολιτικής. Δοκιμαστήκαμε, κάναμε μεγάλες μεταρρυθμίσεις, κάναμε μεγάλες τομές, κάναμε τον πιο σύγχρονο δείκτη κοινωνικής πολιτικής το ελάχιστο εγγυημένο εισόδημα. Έχουμε αποδείξει ότι μπορούμε, θα το κάνουμε και πάλι πράξη», πρόσθεσε ο κ. Βρούτσης.\nΟ πρώην πρύτανης στην Κρήτη και νέος υφυπουργός Παιδείας Βασίλης Διγαλάκης δήλωσε λιγάκι αγχωμένος προσερχόμενος στο Προεδρικό Μέγαρο. «Είμαι εδώ για να βοηθήσω στον χώρο της εκπαίδευσης με την αναβάθμιση των Πανεπιστημίων» δήλωσε ο Βασίλης Διγαλάκης ο οποίος σημείωσε πώς όταν δέχτηκε το τηλεφώνημα από το γραφείο του κ. Μητσοτάκη, δέχτηκε με χαρά τα νέα του καθήκοντα.\nΟ Κώστας Αχ. Καραμανλής που αναλαμβάνει το χαρτοφυλάκιο του υπουργείου Υποδομών ήταν λακωνικός προσερχόμενος στο Προεδρικό Μέγαρο τονίζοντας: «Τα λόγια τώρα είναι περιττά, η ευθύνη είναι απλά πολύ μεγάλη».\nΟ Κυριάκος Μητσοτάκης ορκίστηκε χθες νέος πρωθυπουργός στο Προεδρικό Μέγαρο και εν συνεχεία το απόγευμα ανακοινώθηκε η σύνθεση της νέας κυβέρνησης. Συνολικά 50 στελέχη αριθμεί το υπουργικό συμβούλιο που συγκρότησε ο Κυριάκος Μητσοτάκης. Από αυτούς, 18 είναι υπουργοί, 2 αναπληρωτές υπουργοί και 29 υφυπουργοί. Η πρώτη συνεδρίαση του νέου υπουργικού συμβουλίου σε πλήρη σύνθεση θα πραγματοποιηθεί την Τετάρτη, στη Βουλή, στις 11 το πρωί.\nΑκόμη, η ΝΔ ανακοίνωσε ότι θα προτείνει για πρόεδρο της Βουλής τον βουλευτή Ιωαννίνων, Κωνσταντίνο Τασούλα. Μετά την σημερινή ορκωμοσία της κυβέρνησης θα ακολουθήσουν οι τελετές παράδοσης-παραλαβής στα υπουργεία.\nΠηγή: iefimerida.gr – https://www.iefimerida.gr/politiki/i-orkomosia-tis-kybernisis-toy-kyriakoy-mitsotaki\npreviousΚΑΣΤΌΡΙΑ : Διακοπή ρεύματος την Τετάρτη – Δείτε σε ποιες περιοχές\nnextΚαστοριά: Προπονητικό camp για τα νεαρά κορίτσια του βόλεϊ από τον Βαγγέλη Φωτόπουλο (φωτογραφίες)


Η Βικτόρια Μπέκαμ μόλις φόρεσε ένα T-Shirt με το πιο αστείο σλόγκαν για τη μόδα / Fashion / Woman TOC\nΗ Βικτόρια Μπέκαμ μόλις φόρεσε ένα T-Shirt με το πιο αστείο σλόγκαν για τη μόδα\nΤελικά, αυτή η γυναίκα «το έχει».\n29 Μαρ. 17\n«Από τότε που ασχολήθηκα με τη μόδα έχασα το χαμόγελο μου. Η μόδα μου έκλεψε το χαμόγελο. Και αυτή η εικόνα παγιώθηκε. Το χαμόγελο σε κάνει αδύναμο. Το αγέλαστο πρόσωπο είναι πιο ισχυρό. Είναι οπλισμένο...» έλεγε η σχεδιάστρια μόδας, σε παλιότερη συνέντευξή της στο αμερικανικό περιοδικό Glamour.\nΣήμερα αυτή τη στάση ζωής την κάνει T-Shirt με σλόγκαν «Fashion stole my smile», δηλαδή «η μόδα που έκλεψε το χαμόγελο» και ενισχύσει τη συλλογή της για την άνοιξη και το καλοκαίρι με το πιο πετυχημένο mantra.\nTo T-Shirt στοιχίζει 95 λίρες και μπορεί κάποιος να το βρει στο σάιτ της ή στο κατάστημά της στην Dover Street.\nΦέτος, άλλωστε, όλες θα ξαναφορέσουμε μακό με στάμπες και logo μιας και η 90s τάση έχει επανέλθει δυνατά. Όλοι οι μεγάλοι οίκοι μόδας, από την Chanel, μέχρι τον Dior και τη Gucci ποντάρουν σε αυτήν.\nΔείτε το T-Shirt της Βικτόρια και πώς θα το αποκτήσετε:\n«Fashion stole my smile», δηλαδή «η μόδα που έκλεψε το χαμόγελο». Το πιο επιτυχημένο mantra του καλοκαιριού για τη μόδα.\nFashion Stole My Smile Tee £95.00\ne-shopping, T-shirt, αστείο σλόγκαν, Βικτόρια Μπέκαμ\nΈκανε την πιο σικ εμφάνιση μαζί με την κόρη της Έχει «κολλήσει» με αυτά τα παπούτσια και την τσάντα Η Βικτόρια Μπέκαμ ανακυκλώνει ένα «ασφαλές» ντύσιμο\nΠώς να δείχνει η φιγούρα σου πιο λεπτή και πιο ψηλή Τα 4 πανωφόρια του χειμώνα σύμφωνα με την Άννα Γουίντορ4 στιλιστικά κόλπα που αφαιρούν 10 χρόνιαΣτο εξωτερικό τα φόρεσαν όλοι, στην Ελλάδα οι ψαγμένοιΣτα H&M έφτιαξα ένα ολοκληρωμένο outfit με 130 ευρώ\nΗ άνοδος και η πτώση του κραυγαλέου brand των 00's 10 πράγματα που δεν κάνουν ποτέ οι ελκυστικές γυναίκες Πώς να συνδυάσεις σωστά και έξυπνα τα βίντατζ ρούχα


Δημήτρης Αρβανίτης: «Θα ήθελα να ξαναπαίξω έναν κωμικό ρόλο» | Gossip-tv.gr\nΔημήτρης Αρβανίτης: «Θα ήθελα να ξαναπαίξω έναν κωμικό ρόλο»\nΟ Δημήτρης Αρβανίτης έχει σκηνοθετήσει πολλές σειρές... Σκέφτηκε ποτέ να παίξει και ο ίδιος;\n«Έχω παίξει εξ’ αγάγκης και μου άρεσε πάρα πολύ. Έπαιξα στο Τύχη βουνό όπου ήρθε ένας κομπάρσος και δεν μου άρεσε καθόλου Έτσι πήρα τα ρούχα, τα φόρεσα και υποδύθηκα τον μπάτλερ, και μπορώ να σας πω με εξαιρετική επιτυχία, και γέλασα πάρα πολύ με τον ρόλο.\nΛατρεύω την κωμωδία και νομίζω ότι μου πήγαινε και θα ήθελα να ξαναπαίξω έναν κωμικό ρόλο, αλλά θα ήθελα να παίξω στη σειρά κάποιου άλλου να μην είμαι αναγκασμένος να μοιράζομαι σε δύο θέσεις. Προκαλώ όποιον συνάδελφο να μου δώσει ρόλο», λέει ο ίδιος στο περιοδικό Mytv.


Έχουμε εκφράσει ξανά την αγάπη μας για τον Armando Iannucci, τον άνθρωπο που δημιούργησε τον θρυλικό χαρακτήρα του Alan Partridge, τις σειρές The Thick of It και Armando Iannucci Shows, και τις κινηματογραφικές πολιτικές κωμωδίες In the Loop και The Death of Stalin. Η τελευταία σειρά που είχε δημιουργήσει ήταν το Veep, και τώρα είναι έτοιμος για το επόμενο βήμα.\nΜε το Veep να ολοκληρώνεται φέτος (και τον ίδιο τον Iannucci να έχει αφήσει τη θέση του showrunner από το 2015), ο δημιουργός ενώνει τις δυνάμεις του με τον πάντα λατρεμένο Hugh Laurie (του House αλλά κυρίως του Fry & Laurie και του Blackadder) κι ετοιμάζεται για το Avenue 5. Η διαστημική κωμωδία των δυο τους είχε ανακοινωθεί ήδη εδώ και πολύ καιρό, αλλά αυτές τις μέρες είχαμε και το πρώτο επίσημο trailer. Τσεκάρετε:\nΗ σειρά θα διαδραματίζεται στο μέλλον, με τον Laurie να πρωταγωνιστεί στον ρόλο του κάπτεν του διαστημόπλοιου Avenue 5, κι έρχεται στις οθόνες μας τον Ιανουάριο του 2020 από το HBO. Εμπιστευόμαστε τους συντελεστές, εμπιστευόμαστε το κανάλι, είναι χαλαρά μια από τις σειρές για τις οποίες ανυπομονούμε περισσότερο την επόμενη χρονιά.\nTags: armando iannucci avenue 5 hugh laurie\nO Χιου Λώρι θα πρωταγωνιστεί στη νέα διαστημική κωμωδία από τον δημιουργό του Veep\nO Αρμάντο Ιανούτσι θέλει να στείλει τον Dr. House στο διάστημα